Document ID: 32009R0649

KOMISIJAS REGULA (EK) Nr. 649/2009
(2009. gada 23. jūlijs),
ar ko ikgadējā nozvejas kvotu pārvaldības procesā pielāgo konkrētas nozvejas kvotas 2009. gadam
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2002. gada 20. decembra Regulu (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (1) un jo īpaši tās 23. panta 4. punktu,
ņemot vērā Padomes 1996. gada 6. maija Regulu (EK) Nr. 847/96, kas ievieš papildu nosacījumus ikgadējai kopējās pieļaujamās nozvejas (KPN) un kvotu pārvaldei (2), un jo īpaši tās 4. panta 2. punktu,
tā kā:
(1)
Saskaņā ar Regulas (EK) Nr. 2371/2002 23. panta 4. punktu, ja Komisija konstatē, ka dalībvalsts pārsniegusi tai iedalītās zvejas iespējas, Komisija izdara atvilkumus no turpmākajām attiecīgās dalībvalsts zvejas iespējām.
(2)
Regulas (EK) Nr. 847/96 5. pantā noteikts, pēc kādiem kritērijiem un ar kādiem nosacījumiem Komisija veic šādus atvilkumus.
(3)
Saskaņā ar Regulas (EK) Nr. 847/96 4. panta 2. punktu dalībvalsts var līdz kvotas piemērošanas gada 31. oktobrim lūgt Komisiju ieturēt un pārcelt uz nākamo gadu daudzumu, kura apmērs ir līdz 10 % no minētās kvotas. Ieturēto daudzumu Komisija pievieno attiecīgajai kvotai.
(4)
Padomes 2006. gada 19. decembra Regulā (EK) Nr. 2015/2006, ar ko 2007. un 2008. gadam Kopienas zvejas kuģiem nosaka zvejas iespējas attiecībā uz konkrētiem dziļūdens zivju krājumiem (3), Padomes 2007. gada 26. novembra Regulā (EK) Nr. 1404/2007, ar ko 2008. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Baltijas jūrā (4), Padomes 2007. gada 20. decembra Regulā (EK) Nr. 1579/2007, ar ko 2008. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Melnajā jūrā (5), un Padomes 2008. gada 16. janvāra Regulā (EK) Nr. 40/2008, ar ko 2008. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas limiti (6), noteiktas konkrētu krājumu nozvejas kvotas 2008. gadam un precizēts, uz kuriem krājumiem var attiekties Regulā (EK) Nr. 847/96 paredzētie pasākumi.
(5)
Padomes 2008. gada 10. novembra Regulā (EK) Nr. 1139/2008, ar ko 2009. gadam nosaka konkrētu zivju krājumu zvejas iespējas un ar tām saistītus nosacījumus, kuri piemērojami Melnajā jūrā (7), Padomes 2008. gada 28. novembra Regulā (EK) Nr. 1359/2008, ar ko 2009. un 2010. gadam Kopienas zvejas kuģiem nosaka zvejas iespējas attiecībā uz konkrētiem dziļūdens zivju krājumiem (8), Padomes 2008. gada 28. novembra Regulā (EK) Nr. 1322/2008, ar ko 2009. gadam nosaka zvejas iespējas un ar tām saistītus nosacījumus konkrētiem zivju krājumiem un zivju krājumu grupām, kuri piemērojami Baltijas jūrā (9), un Padomes 2009. gada 16. janvāra Regulā (EK) Nr. 43/2009, ar ko 2009. gadam nosaka konkrētu zivju krājumu un zivju krājumu grupu zvejas iespējas un ar tām saistītus nosacījumus, kuri piemērojami Kopienas ūdeņos un - attiecībā uz Kopienas kuģiem - ūdeņos, kur nepieciešami nozvejas limiti (10), noteiktas konkrētu krājumu nozvejas kvotas 2009. gadam.
(6)
Attiecībā uz Apvienoto Karalisti un Īriju un attiecībā uz Poliju dažas no šīm 2009. gada kvotām ir pielāgotas ar Komisijas 2007. gada 15. februāra Regulu (EK) Nr. 147/2007, ar kuru 2007.-2012. gadam pielāgo konkrētas nozvejas kvotas saskaņā ar 23. panta 4. punktu Padomes Regulā (EK) Nr. 2371/2002 par zivsaimniecības resursu saglabāšanu un ilgtspējīgu izmantošanu saskaņā ar kopējo zivsaimniecības politiku (11), un Komisijas 2008. gada 3. jūlija Regulu (EK) Nr. 635/2008, ar ko pielāgo mencu nozvejas kvotas, kas saskaņā ar Padomes Regulu (EK) Nr. 338/2008 no 2008. līdz 2011. gadam iedalāmas Polijai Baltijas jūrā (25.-32. apakšrajons, EK ūdeņi) (12).
(7)
Dažas dalībvalstis atbilstīgi Regulas (EK) Nr. 847/96 4. panta 2. punktam līdz 2008. gada 31. oktobrim ir lūgušas daļu no tām iedalītajām 2008. gada kvotām ieturēt un pārcelt uz nākamo gadu. Ieturētie daudzumi minētajā regulā noteiktajās robežās jāpievieno 2009. gada kvotai.
(8)
Pamatojoties uz Regulas (EK) Nr. 847/96 5. panta 1. punktu, atvilkumiem no valstij iedalītajām 2009. gada kvotām jābūt līdzvērtīgiem pieļautajam kvotu pārsniegumam. Ja 2008. gadā pārsniegts atļautais izkrāvumu apjoms, kurš konkrētiem krājumiem paredzēts Regulā (EK) Nr. 2015/2006, (EK) Nr. 1404/2007, (EK) Nr. 1579/2007 un (EK) Nr. 40/2008, jāveic svērti atvilkumi no valstij iedalītajām 2009. gada kvotām, pamatojoties uz Regulas (EK) Nr. 847/96 5. panta 2. punktu.
(9)
Dažu dalībvalstu gadījumā piemērojamie atvilkumi ir lielāki nekā attiecīgā kvota 2009. gadam. Ņemot vērā Regulas (EK) Nr. 2371/2002 23. panta 4. punkta noteikumus, kā arī lai garantētu vienlīdzīgu attieksmi pret visām dalībvalstīm un lai veicinātu resursu reālu saglabāšanu, iespējami pilnīgāk kompensējot līdzšinējo pārzveju, ir lietderīgi nodrošināt, ka arī šādos gadījumos atvilkumi tiek piemēroti pilnībā. Tāpēc nav jāatļauj minēto dalībvalstu kuģiem attiecīgajos apgabalos 2009. gadā zvejot no konkrētajiem krājumiem, un atlikušais atvelkamais daudzums jāatvelk turpmākajos gados. Tādēļ Komisijai saskaņā ar Regulas (EK) Nr. 2371/2002 23. panta 4. punktā minēto procedūru jāatvelk atlikušais daudzums no attiecīgās 2010. gada kvotas un, vajadzības gadījumā, no attiecīgajām turpmāko gadu kvotām.
(10)
Tomēr jāļauj dalībvalstīm kompensēt atlikušos atvelkamos daudzumus, 2009. gadā iegūstot papildu iespējas zvejai no attiecīgā krājuma, un tālab veikt kvotu apmaiņu, pamatojoties uz Regulas (EK) Nr. 2371/2002 20. panta 5. punktu, šādā veidā novēršot minēto daudzumu atvilkšanu no zvejas iespējām, kuras šīm dalībvalstīm iedalītas 2010. gadam vai turpmākajiem gadiem.
(11)
Šajā regulā paredzētie pasākumi ir saskaņā ar Zvejniecības un akvakultūras komitejas atzinumu,
IR PIEŅĒMUSI ŠO REGULU.
1. pants
1. Regulā (EK) Nr. 1139/2008, (EK) Nr. 1322/2008, (EK) Nr. 1359/2008 un (EK) Nr. 43/2009 noteiktās nozvejas kvotas palielina, kā norādīts I pielikumā, vai samazina, kā norādīts II pielikumā.
2. Šā panta 1. punktu piemēro, neskarot samazinājumus, kas paredzēti Regulā (EK) Nr. 147/2007 un (EK) Nr. 635/2008.
2. pants
Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2009. gada 23. jūlijā

Labels: 6